परमात्मा हमेशा ईमानदारी से मेहनत करने वाले का देता है साथ: बीके करन
शिवशक्ति रेलवे रोड भवन में तीन दिवसीय ब्रह्म कुमारी संस्था की ओर से सच्ची खुशी को प्राप्त करने के लिए समागम आयोजित किया गया।
जिसमें विशेष रुप में ब्रह्मा कुमारी मिशन स्पीकर बीके करन अंबाला ने संगतों को संबोधित करते हुए बताया कि सच्ची खुशी प्राप्त करने के लिए परमात्मा का सिमरन करना चाहिए, इसके साथ ही तरक्की कर रहे मनुष्य पर गुस्सा करने के बजाए उनकी खुशी में शरीक होते खुद कड़ी मेहनत करने का प्रयास करना चाहिए, क्योंकि परमात्मा हमेशा ही ईमानदारी के साथ मेहनत करने वाले लोगों का साथ देता है अौर खुश रहने के साथ यहां मन को शंति मिलती है वहीं सेहत को भी नामुराद बीमारियों से बचाया जा सकता है।
बीके करन ने कहा कि सुबह उठकर सैर कर कसरत करने धार्मिक स्थानों पर जाना जीवन का एक हिस्सा हर मनुष्य को बनाना चाहिए, जिससे मनुष्य तन मन सामाजिक बुराईयों से दूर रहकर अच्छे समाज का निर्माण कर सके। उन्होंने अंत में कहा देश को मजबूत करने के लिए आपसी भाईचारक सांझ मजबूत होनी चाहिए, जिससे देश विरोधी ताकते बांटने का हौसला कर सके। इस मौके विशेष तोर पर आरएस कपूर जोनल मैनेजर पंजाब एंड सिंध बैंक बठिंडा, सुखदेव सिंह भट्टी सेवामुक्त अधिकारी आईपीएस, डीएसपी गुरप्रीत सिंह बुढलाडा, आढ़तिया ऐसोसिएशन के जिला मानसा प्रधान शाम लाल धलेवा, एडवोकेट परविंदर कुमार अरोड़ा, डा. गोपाल कृष्ण, डा. चतर सिंह, डा. पवन कुमार, डा. सी.आर गर्ग, एडवोकेट मदन लाल गोयल, सतीश कुमार गोयल, बीबी बलवीर कौरर, डा. शालिका के अलावा बड़ी तदाद में लोग मौजूद थे।
समागम में मौजूद सिख संगत धार्मिक नेतागण।
समागम में मौजूद श्रद्धालुगण।
बरेटा| गांवचांदपुरा में बाबा प्रदीप सिंह चांदपुरा की अगुवाई में पंथक सेवा लहर दादूवाल की ओर से नौवे सालाना गुरमति समागम श्रद्धा भावना के साथ समाप्त हो गया है। गुरमति समागम में बलजीत सिंह खालसा जत्थेदार तख्त श्री दमदमा साहब विशेष रूप में पहुंचे। समागम के अंतिम दिन दो सौ के करीब लोगों ने अमृतपान किया। इस मौके अनेक सिख प्रचारक संत महापुरुष, ढाडी, कथावाचकों ने संगत के साथ गुर विचारों ऐतिहासिक विचारों की सांझ की। बलजीत सिंह खालसा ने संगत को संबोधित करते कहा कि कुछ राजनीतिक व्यक्तियों की ओर से सिख धर्म को हर पक्ष से कमजोर करने की साजिश की जा रही है। जिससे सिख संगत को सुचेत होने की जरुरत है। चांदपुरा वालों ने गांव क्षेत्र की संगत का धन्यवाद किया।
hin_Deva hin_Deva hin_Deva hin_Deva bho_Deva awa_Deva hin_Deva